# ***OŠ “Milan Amruš”***

# *Nikole Zrinskog 100*

# *Slavonski Brod*

*U Slavonskom Brodu, 23.03.2021. godine*

***ZAPISNIK S 41. SJEDNICE ŠKOLSKOG ODBORA***

*Sjednica je održana u zbornici pridržavajući se svih epidemioloških mjera s početkom u 15.00. sati*

#### ***Nazočni članovi:***

#### *Nikolina Sentić*

*Majda Franceško Grabarević*

#### *Marta Prohaska*

#### *Marica Došlić*

#### *Irena Krenek Pehar*

#### *Selena Šekuljica*

#### ***Odsutni članovi:***

*Stribor Valenta*

*Sjednici je nazočna i ravnateljica Nataša Čošić, te tajnica Tanja Gruičić koja je zapisničar na ovoj sjednici. Predsjednica Školskog odbora Nikolina Sentić pozdravlja sve prisutne članove i utvrđuje kvorum. Sve odluke koje budu donesene biti će pravovaljane.*

*Predsjednica školskog odbora navodi da je prilikom izrade pozivnice za Školski odbor došlo do tiskarske greške, te u točki 4. treba pisati 6 djelatnika na neodređeno, puno radno vrijeme kako je bilo objavljeno u natječaju.*

*Predsjednica Nikola Sentić predložila je slijedeći dnevni red:*

1. *Usvajanje zapisnika s 38. sjednice Školskog odbora*
2. *Usvajanje zapisnika s 39. sjednice Školskog odbora*
3. *Usvajanje 40. zapisnika nakon dobivenih suglasnosti članova Školskog odbora*
4. *Izbor djelatnika po natječaju – učitelj edukator rehabilitator*

* *2 djelatnika na određeno, puno radno vrijeme*
* *6* *djelatnika na neodređeno, puno radno vrijeme*

1. *Različito*

*Predsjednik Školskog odbora*

***Nikolina Sentić***

*Zapisničar*

***Tanja Gruičić***

*Predsjednica daje prijedlog da se dnevni red s ovom izmjenom prihvati. Sa šest glasova „za“ dnevni red jednoglasno je usvojen.*

***Ad 1.) Usvajanje Zapisnika 38. sjednice Školskog odbora***

*Sa šest glasova “za” zapisnik sa 38. sjednice je jednoglasno prihvaćen.*

***Ad 2.) Usvajanje Zapisnika 39. sjednice Školskog odbora***

*Sa šest glasova “za” zapisnik sa 39. sjednice je jednoglasno prihvaćen.*

***Ad 3.) Usvajanje 40. Zapisnika nakon dobivenih suglasnosti članova Školskog odbora***

*Sa šest glasova “za” 40. Zapisnik nakon dobivenih suglasnosti članova Školskog odbora. je jednoglasno prihvaćen.*

***Ad 4.) Izbor djelatnika po natječaju – učitelj edukator rehabilitator***

* *2 djelatnika, na puno određeno radno vrijeme*
* *6 djelatnika, na neodređeno radno vrijeme*

*Natječaj je objavljen 08. ožujka 2021. na stranicama Hrvatskog zavoda za zapošljavanje, oglasnoj ploči, te na Web stranici škole.*

*Na natječaj za radno mjesto učitelja edukatora rehabilitatora zaprimljeno je 17 molbi od kojih su dvije osobe dostavile po dvije molbe ( posebno za neodređeno, a posebno za određeno radno vrijeme).*

*Za raspisana radna mjesta* ***učitelja edukatora rehabilitatora - 2 djelatnika, na puno određeno radno vrijeme*** *sa šest glasova „za“ izabrane su slijedeće osobe:*

1. ***Josipa Samardžić****, na puno određeno radno vrijeme kao nestručna zamjena za djelatnika koji koristi neplaćeni dopust.*
2. ***Irma Stanivuković****, na puno određeno radno vrijeme kao nestručna ( radno mjesto ravnateljice koje miruje do isteka mandata).*

*Za raspisana radna mjesta* ***učitelja edukatora rehabilitatora - 6 djelatnika, na puno neodređeno radno vrijeme*** *sa šest glasova „za“ izabrane su slijedeće osobe:*

1. ***Matea Đaković****, na puno neodređeno radno vrijeme, kao jedina stručna osoba prijavljena na natječaj.*
2. ***Mladen Mitrović,*** *na puno određeno radno vrijeme kao nestručan.*
3. ***Tajana Tolić,*** *na puno određeno radno vrijeme kao nestručna.*
4. ***Valerija Devčić,*** *na puno određeno radno vrijeme kao nestručna.*
5. ***Mihaela Mataić,*** *na puno određeno radno vrijeme kao nestručna.*
6. ***Maja Milobara Tvrdojević,*** *na puno određeno radno vrijeme kao nestručna.*

***Ad 5.) Različito***

*Gospođa Irena Krenek Pehar predlaže da se uputi dopis prema Ministarstvu znanosti i obrazovanja kako bi im se ukazalo na problem nedostatka učitelja edukacijsko rehabilitacijskog profila. Obzirom na nedostatak stručnjaka predlaže inicijativu od strane škole prema Gradu, Županiji i Misnistarstvu s ciljem da se poduzmu određena rješenja kako bi se učiteljima omogućilo polaganje razlike ispita, te stekla potrebna stručnost za rad.*

*Ravnateljica Nataša Čošić objašnjava prisutnima kako je struka edukacijskog rehabilitatora specifična, te se ne može samo položiti određena razlika predmeta.*

*Ravnateljica također navodi kako bi se problematika nedostatka stručnjaka možda mogla riješiti i na način da se dodijeljene stipendije od strane Grada i Županije uvjetuju ugovorom s obveznim ostankom u mjestu dobivene stipendije barem na jedno određeno vrijeme.*

*Članica školskog odbora, Majda Franceško Grabarević navodi da se u potpunosti slaže s ravnateljicom.*

*Članica školskog odbora, Irena Krenek Pehar smatra da se onda treba pisati Gradu i Županiji o ovoj problematici kako bi se problem možda u budućnosti riješio.*

*Članica školslog odbora, Marica Došlić kaže da joj je neobično da tako važna stvar nije uvjetovana ugovorom.*

*Predsjednica školskog odbora, Nikolina Sentić navodi kako je našoj školi važna suradnja s Gradom, Županijom i Ministrastvom, te kako očekujemo da će se sva nastojanja oko gradnje nove škole ostvariti jer to svi zaslužuju, a pogotovo naši učenici kojima je potreban prikladno opremljen prostor u kojem bi se mogao uspješnije ostvarivati edukacijsko rehabilitacijski rad.*

*Ravnateljica Nataša Čošić navodi kako škola ima odličnu suradnju s Gradom Slavonskim Brodom, Županijom i Ministarstvom znanosti i obrazovanja, te da je trenutno prioritet izgradnja nove škole koju čekamo već jako dugo.*

*Predsjednica Školskog odbora, Nikolina Sentić slaže se s ravnateljicom da je bitno ustrajati u tome da se izgradi nova škola i ostvare bolji uvjeti za rad, te da je potrebno podizati svijest svim članovima društva.*

*Članica školskog odbora, Selena Šekuljica navodi kako preteći društvene mreže primjećuje da smo već puno postigli u ovoj zajedničkoj borbi i nastojanjima da našoj djeci bude bolje, te ističe kako primjećuje opću zainteresiranost među širom populacijom o ovoj problematici što će možda pridonijeti da se stvari konačno pokrenu.*

*Ravnateljica predlaže članovima Školskog odbora koji su imenovani od Grada Slavonskog Broda da postave upit u kojoj je fazi postupak za izgradnju nove škole, te navodi kako učitelji rade u 10 raspoloživih učionica, a škola ima 24 odjeljenja.*

*Ravnateljica pojašnjava članovima Školskog odbora da je 01. ožujka 2021. Dan edukacijskih rehabilitatora koji je trebao prema planiranom biti nenastavni dan, ali dogodilo se da su učenici baš na taj dan krenuli na organiziranu aktivnost plivanja na gradskim bazenima čemu su se izrazito veselili, pa je taj dan ipak ostao nastavni.*

*Ravnateljica moli članove Školskog odbora suglasnost da se umjesto 01. ožujka kao nenastavni dan uvede 01. travanj 2021.*

*Predsjednica Školskog odbora daje prijedlog ravnateljice na glasanje. Sa šest glasova “za” prijedlog je jednoglasno prihvaćen.*

*Ravnateljica navodi kako se tijekom svih ovih godina trudimo i imamo jako puno aktivnosti te bi bilo dobro kada bi to mogao vidjeti što veći broj ljudi, stoga predlaže izradu facebook stranice OŠ“Milan Amruš“. Ravnateljica napominje da se na stranici ne bi objavljivale fotografije učenika nego razni članci i tekstovi kako bi što veći broj ljudi bio educiran i informiran, te čuo za našu školu i vidio što sve naši učenici mogu raditi.*

*Ravnateljica traži suglasnost članova Školskog odbora za otvaranje facebook stranice.*

*Predsjednica Školskog odbora daje prijedlog ravnateljice na glasanje. Sa šest glasova “za” prijedlog je jednoglasno prihvaćen.*

***Sjednica je zaključena u 16.00. sati***

*KLASA: 003-06/21-01-14*

*URBROJ: 2178-01-09/21-14*

*Predsjednik Školskog odbora*

***Nikolina Sentić***

*Zapisničar*

***Tanja Gruičić***